แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งตัวในกรอบแคบ เนื่องจากตลาดหุ้นต่างประเทศหลายตลาดฯยังคงปิดทำการให้แนวรับ 1,025-1,030 จุด แนวต้าน 1,040-1,045 จุด
27 ธ.ค. 2554

นักวิเคราะห์ฯคาดตลาดหุ้นไทยเช้านี้แกว่งตัวในกรอบแคบ เนื่องจากตลาดหุ้นต่างประเทศหลายตลาดฯยังคงปิดทำการให้แนวรับ 1,025-1,030 จุด แนวต้าน 1,040-1,045 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะแกว่งตัวในกรอบแคบๆ เนื่องจากตลาดหุ้นต่างประเทศหลายตลาดฯยังปิดทำการเนื่องในวันหยุดเทศกาลคริสมาสต์ ขณะที่ตัวเลขเศรษฐกิจของสหรัฐฯที่จะประกาศในคืนนี้ไม่สำคัญมากนัก ความเห็นของนักวิเคราะห์คาดว่าตัวเลขดัชนีราคาบ้านจะปรับตัวลดลง แต่ดัชนีความเชื่อมั่นผู้บริโภคน่าจะเพิ่มขึ้น จึงยังไม่มีปัจจัยชี้นำที่ชัดเจน          อย่างไรก็ตาม ช่วงปลายสัปดาห์นี้น่าจะมีแรงหนุนจากเม็ดเงิน LTF/RMF และการทำราคาปิดงวดบัญชีสิ้นปี (Window Dressing) เข้ามาช่วยขับเคลื่อนตลาดฯ โดยคาดว่าน่าจะเริ่มเห็นตั้งแต่วันพรุ่งนี้เป็นต้นไป พร้อมให้แนวรับ 1,025-1,030 จุด แนวต้าน 1,040-1,045 จุด